CELEX: 62021TN0321
Language: hr
Date: 2021-06-09 00:00:00
Title: Predmet T-321/21: Tužba podnesena 9. lipnja 2021. – Lietuvos geležinkeliai/Komisija

26.7.2021   
            
            
               HR
            
            
               Službeni list Europske unije
            
            
               C 297/48
            
         
      Tužba podnesena 9. lipnja 2021. – Lietuvos geležinkeliai/Komisija
      (Predmet T-321/21)
      (2021/C 297/60)
      Jezik postupka: engleski
      
         Tužbeni zahtjev
      
      
         Tužitelj: Lietuvos geležinkeliai AB (Vilnius, Litva) (zastupnik: R. Zaščiurinskaitė, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi tužbu dopuštenom;
               
            
                  —
               
               
                  naloži Europskoj komisiji da društvu AB Lietuvos geležinkeliai isplati naknadu štete u iznosu od 850 565,76 eura i pripadajuće zatezne kamate izračunane po stopi koju je odredila Europska središnja banka za svoje glavne operacije refinanciranja uvećanoj za 3,5 postotnih bodova na iznos od 7 804 350 eura za razdoblje od 5. siječnja 2018. do 29. siječnja 2021.;
               
            
                  —
               
               
                  naloži Europskoj komisiji da društvu AB Lietuvos geležinkeliai isplati zatezne kamate izračunane po stopi koju je odredila Europska središnja banka za svoje glavne operacije refinanciranja uvećanoj za 3,5 postotnih bodova na iznos od 850 565,76 eura za razdoblje od 30. siječnja 2021. do dana stvarne isplate glavnice;
               
            
                  —
               
               
                  u skladu s člankom 263. UFEU-a poništi odluke Europske komisije od 26. travnja 2021. i 16. svibnja 2021.;
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na povredi prvog stavka članka 266. UFEU-a: Europska Komisija pogriješila je prilikom ispunjavanja svoje apsolutne i bezuvjetne obveze plaćanja zateznih kamata nakon smanjenja kazne koju je izrekla Komisija, a koju je tužitelj privremeno platio.
               
            
                  2.
               
               
                  Drugi tužbeni razlog, koji se temelji na tome da je zbog povrede prvog stavka članka 266. UFEU-a Europska unija snosi izvanugovornu odgovornost u skladu s drugim stavkom članka 266. UFEU-a u vezi s drugim stavkom članka 340. UFEU-a.
               
            
                  3.
               
               
                  Treći tužbeni razlog, koji se temelji na povredi članka 41. stavka 3. Povelje o temeljnim pravima i drugog stavka članka 340. UFEU-a. Tužitelj tvrdi da osoba mora moći zahtijevati naknadu štete ne samo za stvarnu štetu nego i za izmaklu dobit i kamate.
               
            
                  4.
               
               
                  Četvrti tužbeni razlog, koji se temelji na povredi članka 47. Povelje o temeljnim pravima jer sudska zaštita na temelju članka 263. UFEU-a nije djelotvorna ako predmetni poduzetnik ne može dobiti kamate za neosnovano plaćenu kaznu nakon što Opći sud smanji kaznu za povredu pravila Europske unije o tržišnom natjecanju.
               
            
                  5.
               
               
                  Peti tužbeni razlog koji se temelji na povredi članaka 266. i 340. UFEU-a, članka 41. stavka 3. i članka 47. Povelje o temeljnim pravima odlukama od 26. travnja 2021. (1) i 16. svibnja 2021. (2) kojima je Komisija odbila platiti zatezne kamate.
               
            
         (1)  Komisijina poruka elektroničke pošte tužitelju od 26. travnja 2021., predmet: RE: Case AT.39813 – Baltic Rail
      
         (2)  Komisijina poruka elektroničke pošte tužitelju od 16. svibnja 2021., predmet: RE: Case AT.39813 – Baltic Rail, kojom se potvrđuje stajalište izraženo u poruci elektroničke pošte od 26. travnja 2021.